**ΟΔΗΓΙΕΣ**

**ΓΙΑ ΤΟΥΣ ΩΦΕΛΟΥΜΕΝΟΥΣ ΤΗΣ ΠΡΟΣΚΛΗΣΗΣ
 2/2022 ΤΗΣ Π.Ε. ΒΟΙΩΤΙΑΣ**

 Δεδομένων των συνθηκών όπως έχουν διαμορφωθεί με τη λήψη μέτρων
ανάσχεσης της εξάπλωσης της πανδημίας COVID - 19, παρέχουμε τις παρακάτω
οδηγίες, προκειμένου οι ωφελούμενοι της Δημόσιας Πρόσκλησης Νο 2/2022 για την

Π. Ε. Βοιωτίας να υποβάλλουν ηλεκτρονικά τις αιτήσεις τους.

1) Οι ωφελούμενοι οφείλουν να στείλουν ηλεκτρονικά στο email της Δ/νσης
Διοικητικού Οικονομικού **ddoik-vio@pste.gov.gr** και εντός δέκα (10) ημερολογιακών ημερών από την ημερομηνία παραλαβής του συστατικού σημειώματος, την αίτηση με τα απαιτούμενα δικαιολογητικά της ειδικότητάς τους (όπως αυτά αναφέρονται στα παραρτήματα ΙΙ και ΙΙΙ της Δημόσιας Πρόσκλησης).

2) Προς διευκόλυνση των ωφελουμένων, έχουν αναρτηθεί η αίτηση (στην οποία αναφέρονται τα κατά περίπτωση απαιτούμενα δικαιολογητικά) και μία (1) υπεύθυνη δήλωση, η οποία θα πρέπει να συμπληρωθεί και να επισυναφθεί.

3) Η υποβολή της αίτησης και των απαραίτητων δικαιολογητικών θα γίνει με ηλεκτρονική σάρωση και με ευθύνη του ωφελουμένου.

4) Το εμπρόθεσμο υποβολής των αιτήσεων κρίνεται από τη χρονοσήμανση παραλαβής του ηλεκτρονικού εισερχόμενου.

5) Όλα τα απαιτούμενα δικαιολογητικά υποβάλλονται ηλεκτρονικά σε ευκρινή
φωτοαντίγραφα των πρωτότυπων εγγράφων (χωρίς υποχρεωτική επικύρωση όπου
αυτό προβλέπεται), που εκδόθηκαν από τις υπηρεσίες και τους φορείς αυτούς ή
των ακριβών αντιγράφων τους σύμφωνα με το άρθρο 1 του Ν.4250/2014 (ΦΕΚ Α΄

74 /26-3-14) - ΠΑΡΑΡΤΗΜΑ ΙΙΙ

6) Δυνατότητα υποβολής συμπληρωματικών δικαιολογητικών παρέχεται έως και την τελευταία ημέρα της τασσόμενης από την Δημόσια Πρόσκληση αποκλειστικής προθεσμίας των δέκα (10) ημερολογιακών ημερών.

Τηλέφωνα επικοινωνίας για πρόσθετες διευκρινίσεις: Δ/νση Διοικητικού Οικονομικού
(Τμήμα Διοίκησης, Προσωπικού & Μισθοδοσίας)

Σκαλτσά Παναγιώτα: 22613 50274

Ψαράκη Αναστασία: 22613 50275